Rebaixes: no oblides els teus drets com a consumidor\nEl departament que dirigeix el ministre Alberto Garzón fa aquest advertiment després de decretar-se les noves mesures relatives a aforaments i establiments interiors a conseqüència de la pandèmia provocada per la Covid-19 i davant el previsible augment de les compres en línia per aquest motiu.\nSegons l'última enquesta de l'Institut Nacional d'Estadística (INE) sobre l'ús de les TIC en les llars espanyoles, quasi 20 milions de persones ha adquirit productes i serveis en línia en els últims tres mesos, sent la roba, el calçat i els accessoris els productes que més es van comprar (7,2 punts per damunt que en 2020).\nDavant això, Consum adverteix que tant les polítiques de pagament, com les de devolució i garanties, han de mantindre's en tots dos canals durant aquest període de rebaixes en les mateixes condicions que la resta de l'any, cosa que significa que els establiments físics i digitals, entre altres obligacions, han d'acceptar els mitjans de pagament que utilitzen habitualment (targeta, efectiu o finançat) i mantindre els mateixos terminis de devolució.\nEn el cas de les compres en línia, a més, existeix el dret de desistiment: un termini de 14 dies en què es pot retornar el producte sense necessitat d'al·legar cap motiu ni assumir cost. A més, el ministeri adverteix que, a l'hora d'adquirir productes o serveis per Internet, hi ha altres aspectes que els consumidors han de tindre en compte en cas de possibles reclamacions.\nSegons l'INE, els retards en el lliurament (en un 28,7% dels casos de compres en línia), les fallades tècniques de les webs i la seua falta d'usabilitat (16,4%) i la dificultat de trobar informació sobre les garanties o altres drets legals (15,1%), han sigut els problemes més freqüents als quals s'han enfrontat els internautes en l'últim trimestre.\nRespecte a les garanties, el ministeri recorda que, des del passat 1 de gener, ja són tres els anys durant què les empreses estan obligades a reparar o substituir el producte o servei adquirit pel client en cas de disconformitat.\nOBLIGACIONS D'ESTABLIMENTS I CONSUMIDORS\nDurant les rebaixes, la data d'inici de les quals i fi ha d'estar publicitada de manera visible en tot moment, els establiments tenen una sèrie d'obligacions com etiquetar els productes rebaixats de manera clara i diferenciada de la resta, incloent el preu original més el reduït o el percentatge de descompte; no oferir com a productes rebaixats aquells que tinguen tares o siguen defectuosos; o disposar d'estoc suficient dels productes o serveis rebaixats, en funció de la importància de la publicitat realitzada.


Mar Serna destaca la millora en proximitat que implica la nova oficina del SOC - Ràdio Premià de Mar\nMar Serna destaca la millora en proximitat que implica la nova oficina del SOC\nPosted By: Joaquim Aguilar 2010-11-26\nLa Consellera de Treball va assenyalar ahir que els principals avantatges de la nova oficina del SOC de Premià de Mar es basen en el servei que dispensarà, l’espai físic de què disposa i sobretot el fet d’incrementar la proximitat geogràfica amb els usuaris. Segons Mar Serna, que ahir visitava l’equipament, l’obertura de noves oficines com aquesta respon a la voluntat del govern d’incidir en un dels problemes principals del país.\nEns atansem ara un moment a la visita que feia ahir la Consellera de Treball Mar Serna a la nova oficina del SOC de Premià de Mar. Ahir hi vam connectar en directe amb crònica de l’Enric Ventura i avui podem escoltar declaracions, tant de la Consellera com del Regidor de Promoció Econòmica de Premià de Mar, Miquel Àngel Méndez, que actuava d’amfitrió. També prenia part de la visita la directora de la Xarxa Ocupacional del Servei d’Ocupació de Catalunya, Mireia Ràfols.\nRecordem, ja ho hem dit, que aquesta oficina està situada al c/Elisenda de Montcada 65, al local municipal dels frigorífics, i que té una superfície de 960 m2. Ahir vam saber, per la descripció de l’Enric Ventura, que té dues grans plantes: a la planta baixa s’hi disposen les taules dels 19 funcionaris que atenen els usuaris, i a dalt hi haurà, que encara no hi són, les sales de formació. Fem notar també que aquesta oficina substitueix la que fins ara hi havia a Mataró, al carrer Josep Oriol, i que donarà cobertura a 12 poblacions maresmenques.\nLa visita, previsiblement, va consistir en un passeig per les instal.lacions i converses informals sobretot amb els treballadors de l’oficina. En acabat també es van fer uns parlaments breus. Abans, però d’aquests parlament, Serna i Méndez van atendre els mitjans de comunicació.\nSerna d’entrada ponderava les excel.lències de la nova oficina basant-se en els serveis que oferirà, l’espai de què disposa i també i sobretot la proximitat amb l’usuari.\nSegons Serna, oficines com aquesta s’emmarquen en un pla de millora que té a veure amb la prioritat que s’ha donat al problema de l’atur des del govern de la Generalitat.\nLa Consellera va ressaltar també el treball de coordinació que s’ha de produir entre la Generalitat i els Ajuntaments en matèria d’ocupació. Precisament, quan va ser el seu torn, el regidor de Promoció Econòmica Miquel Àngel Méndez assenyalava els beneficis d’aquesta oficina que se sumaran a la feina que ja està fent l’Ajuntament en aquest àmbit.\nEls 19 treballadors de l’oficina es divideixen, concretament, en 14 del Servei d’Ocupació de Catalunya i 5 del Servicio Público de Empleo Estatal.\nEl SOC atorga a Premià de Mar cinc accions de Formació Ocupacional\nEl Conseller El Homrani inaugura a Mataró el nou Centre de Noves Oportunitats\nInscripcions obertes pels cursos de formació ocupacional de l’àrea d’Ensenyament\nDilluns es posa en marxa l’oficina del SOC de Premià de Mar\nBe the first to comment on "Mar Serna destaca la millora en proximitat que implica la nova oficina del SOC"


PORTALS TEMÀTICS RSS\nPortal temàtic d'Ausiàs March del IVITRA\nAutors Clàssics de la Corona d'Aragó\nPortal d'autors clàssics de la Corona d'Aragó del IVITRA\nBiblioteca d'obra /Tirant lo Blanc/\nEl Tirant lo Blanc és l'obra més representativa de les lletres valencianes, una novel·la que transcendeix de la simple narració de cavalleries per oferir-nos l'univers i la cultura de l'home medieval. El seu autor, Joanot Martorell, cavaller valencià del segle XV, ens va llegar una obra riquíssima, presentant-nos la figura d'un heroi que aconsegueix el somni de la cavalleria medieval: l'alliberament de Constantinoble de mans dels turcs i la conversió al cristianisme de tota la Mediterrània.\nProjecte d'edició digital del patrimoni bibliogràfic, documental i crític de la cultura espanyola i hispanoamericana. La biblioteca és un fons bibliogràfic i documental que a través de la xarxa ofereix en l'actualitat accés lliure als seus fons, compost per milers de registres bibliogràfics en diferents modalitats (text, imatge, vídeo, àudio i formats combinats).\nBILICAME. Corpus bibliogràfic digital de la literatura catalana de l'edat mitjana\nBase de dades bibliogràfica sobre literatura catalana medieval en procés de construcció, que actualment abraça els autors i obres més rellevants del segle XV valencià: Ausiàs March, el 'Tirant lo Blanc', Jaume Roig, Bernat Fenollar i els escriptors dels seu cercle, Isabel de Villena i Joan Roís de Corella. La base està elaborada pel Grup de recerca de Literatura Catalana Medieval (LICATMED) de la Universitat d'Alacant.\nLa Càtedra Màrius Torres (CMT) és fruit de la col·laboració entre l'Aula Màrius Torres i la Universitat de Lleida, i és impulsada per un grup de professors del Departament de Filologia Catalana i Comunicació de la UdL, dedicats a l'estudi de la literatura catalana contemporània i interessats en l'aplicació de les noves tecnologies a la conservació i difusió del patrimoni cultural.\nCIM: Cançoners impresos i manuscrits\nCIM: Cançoners impresos i manuscrits: descripcions codicologiques.\nPortal temàtic Curial e Güelfa del IVITRA\nEnric Valor Poliglota\nPortal temàtic d'Enric Valor Poliglota del IVITRA\nPàgina Web de la Fundació Josep Pla.\nPàgina web de la Fundació J.V. Foix.\nWeb que allotja materials, edicions, recursos que són ben útils per a la recerca i la docència en la nostra titulació, i que corresponen a projectes de recerca concedits i adscrits al nostre dept. Per què no han posat tots els recursos que incloeen tots els programes de les nostres titulacions.\nPortal temàtic de Jacob Xalabín del IVITRA\nPortal temátic de Jaume I del IVITRA\nEspai creat per la UOC dedicat a la literatura catalana en Internet.\nPàgina web Lletra, que oferia informació i documentació especialitzada en la literatura catalana, adreçada als lectors, professors, estudiants, professionals i, en general, a totes les persones interessades pel llibre i la lectura en català.\nLloc web per a alumnes de secundària i batxillerat interessats a conèixer la guerra civil espanyola a través de testimoniatges d'autors catalans.\nPortal de llibres valencians.\nL'obra de Joan Salvat-Papasseit


L’aquari de Porto Cristo serà demolit per fer-hi vivendes – Revista07500\non 29/09/2020 30/09/2020 la imatge reportatges\nDes de que va tancar l’any 2007 l’edifici era víctima de la degradació i el vandalisme\nL’emblemàtic edifici de l’aquari de Porto Cristo, abandonat l’any 2007 després de dècades com a únic espai de les seves caraterístiques a tota l’illa, serà demolit per fer-hi una promoció de quatre vivendes de luxe. D’aquesta forma s’acabaran gairebé 50 anys de records i vivències de molts manacorins que durant l’estiu visitaren l’aquari a la recerca de peixos mediterranis i exòtics. Fa ja mesos, pel novembre de 2019, aquesta revista anunciava la venda de la infraestructura per part de Biel Munar, nebot d’uns dels promotors de l’any 1972.\nSegons informa l’ajuntament de Manacor l’arquitecte responsable ja ha demanat a Urbanisme la segregació dels terrenys en dos solars i un projecte de demolició parcial de la construcció existent. Una vegada tomat i habilitats els terrenys es passarà a la construcció dels habitatges, a una de les zones més tranquiles de Porto Cristo, al carrer que dona al Club Nàutic. Des de que va acabar la temporada 2007 l’aquari va començar a ser víctima de la degradació i el vandalisme.\nPer a la responsable de l’Urbanisme municipal, la socialista Núria Hinojosa, “es tracta d’una gran notícia tan per l’Ajuntament com per una zona de Porto Cristo que té molt de potencial”, encara que apunta a que els promotors encara no tenen formalment la llicència per començar a construir”.\n“Va arribar un punt que si volíem ampliar o simplement subsistir, havíem de fer una serie de reformes imprescindibles que l’administració exigia, i que sense ajudes ni subvencions no poguerem assumir. No va ser per la possible competència del Palma Aquarium, perquè de fet estava a l’altra part d’illa i per nosaltres no era una competència directa”, recordava Munar, alleujat per la venda, “ens treim un pes de damunt, perquè havíem de venir seguit seguit des de Palma perquè mos hi entraven dedins a robar“.\nPrevious Article 200 habitatges de Crist Rei s’incorporen avui al sistema de recollida porta a porta\nNext Article Manacor podrà tenir aigua potable de qualitat després de dècades d'espera


Joventut. Vesprades de jocs de taula\nVine a jugar! Inscripcions obertes\nVols jugar una partida? Conéixer nous jocs? Passar una vesprada divertida amb amics i amigues? Des de l'Ajuntament de Massanassa, a través de l'Àrea de Joventut, s'ha posat en marxa una sèrie d'activitats d'oc ... vore més\nJoventut. TRAU LA LLENGUA!\nTens entre 12 i 17 anys? Apunta't a les sessions de conversa en anglés!\nDes de l'Àrea de Joventut de l'Ajuntament de Massanassa s'informa que s'obri el període d'inscripcions per a les sessions de conversa en anglés TRAU LA LLENGUA!, dirigits a joves de 12 a 17 anys. L'objectiu és ... vore més\nInscripcions obertes per als tallers de cuina GASTROJOVE+12!\nT'agradaria aprendre a cuinar? Saber les propietats del qual menges? Divertir-te i escoltar música mentre ho fas? Sorprendre als altres amb les teues habilitats culinàries? Des del CIJ-Espai Jove de Massanassa ... vore més\nGestió Tributària. Calendari fiscal 2022\nPublicació del calendari fiscal de l'Ajuntament de Massanassa per a l'exercici 2022 pel que fa a l'inici i finalització del període voluntari i dia previst de domiciliació dels rebuts que es detallen a con ... vore més\nTreballa a l'Ajuntament. Borses de Treball.\nPla d'Ocupació Social 2022-2023. Llista definitiva d'admesos i exclosos. Convocatòria exercici pràctic\nHa quedat aprovada la llista definitiva de persones admeses i excloses al procés selectiu per a la constitució de la borsa de treball temporal del Pla d'Ocupació Social 2022-2023.Es convoca a les persones ad ... vore més


Consells útils per a un viatge en veler\nConeixes els nostres viatges en veler?\nUn viatge en veler per a descobrir una altra manera de viatjar\nEmbarcar-se en un viatge en veler és, sens dubte, una experiència desconeguda i sorprenent per a moltes persones. A SON A MAR t’oferim diferents alternatives, perquè no et quedis sense el teu viatge en veler. Pots sortir a navegar unes hores, un dia o una setmana. No dubtis en consultar les nostres tarifes així com els nostres propers viatges en veler.\nCom són els dies navegant?\nTant si t’embarques per un dia com per una setmana, has de saber que la meteorologia sempre mana. Navegant connectem amb una certa màgia, ja que ens endinsem en plena natura. Però justament per això, haurem d’aprendre a adaptar-nos a les condicions del moment. Per a gaudir de la navegació còmode i segura definirem la ruta exacta més recomanable segons el vent i l’estat de la mar.\nSortides en veler d’un dia des de Barcelona:\nSón sortides ideals per a desconnectar i contemplar la costa de Barcelona des del mar. Naveguem a vela escollint el millor rumb en funció del vent. Pots aprofitar l’ocasió per a col·laborar en les maniobres i aprendre a navegar o simplement relaxar-te. És habitual portar menjar preparat per a dinar a bord mentre naveguem. Una altra opció és parar a menjar a algun port proper.\nViatges en veler de diversos dies per la Costa Brava o les Illes Balears:\nSón viatges en els quals s’alterna la navegació a vela amb els agradables fondejos en cales o ports d’interès. Aquests viatges t’ofereixen la possibilitat de gaudir del mar des d’una altra perspectiva. També, constitueixen una bona ocasió per a practicar snorquel, relaxar-se, nedar o aprendre a navegar.\nConsells per a un viatge en veler\nSi ja t’has decidit a viure un viatge per mar únic, necessites saber alguns detalls. Aquí t’expliquem com és la vida a bord i què portar per a el teu proper viatge en veler.\nExperiència: No és necessari tenir cap experiència prèvia per a poder embarcar-se. La patrona del vaixell està capacitada per a conduir el vaixell sola, però sens dubte, serà més divertit si ho fem plegats entre tots/es. Si et ve de gust aprendre i col·laborar en les tasques de navegació la teva ajuda serà molt útil i, a més a més, serà més entretingut per a tothom.\nGuàrdies a bord: En travesses llargues s’acostumen a organitzar torns de guàrdia durant la nit perquè tothom pugui descansar una mica. De totes maneres, la tripulació del Trinidad sempre està alerta. Les guàrdies s’organitzen de manera que sempre hi hagi dues persones a coberta. Descobriràs la màgia de la navegació nocturna, sota un cel difícil d’observar des de la teva ciutat o poble.\nEl mareig: Si mai has navegat és aconsellable prendre alguna pastilla anti-mareig, sobretot el primer dia. Després el cos s’acostuma al moviment i probablement ja no et faran falta.\nDespeses no incloses: Normalment es fa un fons comú per a pagar les despeses no incloses que són el menjar, els amarraments, el gasoil i la neteja final. Aquest valor dependrà sobretot de les preferències del grup amb el menjar (cuinar a bord sempre, sortir a sopar fora algun dia, etc.). Pel que fa a la nostra experiència, el cost aproximat del fons comú és d’entre 25 i 35 € per persona i dia.\nCambres: El Trinidad té tres cabines dobles i també té un llit al saló, on normalment dorm la patrona. Per descomptat les parelles ocupen la mateixa cabina. Si véns sol o sola normalment es procura organitzar les cabines amb persones del mateix sexe.\nViatjar sol/sola: Si et preocupa venir a navegar sol o sola, et sorprendrà el bon ambient que es genera a bord. Són molts els tripulants que ja han navegat amb nosaltres i demostren que l’experiència val la pena repetint. Qui es llença a una experiència de navegació com aquesta són, majoritàriament, persones obertes amb ganes de compartir. Així mateix, un viatge en veler és una bona oportunitat per a conèixer gent amb ganes de passar-ho bé. Són moltes les amistats que perduren en el temps i que s’han iniciat a bord, la qual cosa ens omple d’orgull. Gaudeix l’experiència de viatjar sol o sola en veler.\nTasques a bord: Les tasques a bord de cuina i de fregar plats es reparteixen entre tots i totes. L’ordre és important per a una bona convivència en un espai reduït.\nMedicaments i farmaciola: El vaixell disposa d’una farmaciola completa per a primers auxilis. Per a una major seguretat, és important que ens facis saber abans d’embarcar si prens alguna medicació o si ets al·lèrgic a algun medicament.\nCobertura de mòbil: El telèfon mòbil no té cobertura lluny de la costa i tampoc a certes cales. Si realitzes una travessa és millor que els teus familiars sàpiguen aquest detall perquè no pateixin.\nCarregador de mòbil: A bord hi ha diversos punts per a carregar telèfons alhora. Podràs fer-ho amb un carregador USB quan naveguem o fondegem i amb un carregador de 220 V quan estem a port.\nOmbra: El vaixell disposa d’un tendal solar per a donar ombra (bimini) que es pot portar posat fins i tot navegant. És fàcil de posar o treure, amb la qual cosa, especialment a l’estiu, sempre tindràs una zona d’ombra. Per als aficionats a prendre el sol, la proa sempre és el millor lloc.\nRoba d’aigua: A bord tenim roba d’aigua de diverses talles (pantalons i jaquetes) per si fa falta. Malgrat tot, és impossible tenir botes d’aigua de tots els números. A l’estiu no acostumem a fer-les servir, però a l’hivern és millor que les portis si les tens.\nAssegurança d’accidents: SON A MAR té contractada una assegurança que cobreix la responsabilitat civil cap a tercers. A més, també tenim una assegurança d’accidents per a tota la tripulació. Però, hi ha persones que prefereixen contractar també una assegurança d’anul·lació de viatge. D’aquesta manera si et sorgeix un imprevist que no et permet venir tindràs assegurades les despeses.\nQuè portar en un viatge en veler\nRecorda portar una bossa de viatge que no sigui rígida. Una maleta serà difícil de guardar a bord. El que és ideal és portar una bossa d’esport fàcil de doblegar, que es podrà estibar a qualsevol lloc.\nEl calçat nàutic o sabates amb sola de goma clara et serà útil per a estar més còmode navegant i no relliscar. Contràriament, les sabates o botes de sola negra taquen completament la coberta del vaixell.\nUn sac de dormir és recomanable. A bord tindràs llençols de sota i coixins amb la seva funda. Encara que sigui estiu, algunes nits poden ser fresques si hi ha vent.\nA bord sempre hi ha algunes ulleres de busseig i aletes a partir del número 38. Si portes les teves ulleres o tub serà més higiènic. De totes maneres, és complicat tenir diverses aletes de cada talla. Pots alternar-te amb els altres per a les aletes o portar les teves si ho prefereixes.\nArticles personals que et seran útils per a un viatge en veler:\nÉs molt útil portar una llum frontal, sobretot quan hi ha guàrdies nocturnes en travessa. Et recomanem portar un parell de tovalloles, d’aquesta manera pots utilitzar una per a aigua salada i l’altra per a després de la dutxa. Recorda portar la teva crema solar, els teus articles de neteja personal, una gorra i ulleres de sol. El teu cable carregador de mòbil et farà falta també.\nImportant: Les cremes solars amb bronzejador o colorant taquen completament la coberta del vaixell, procurem evitar-les. Si composes el teu necesser amb xampús i gels naturals biodegradables el mar t’ho agrairà. Volem evitar el gran impacte de micro-plàstics i contaminació no necessària.\nEstem desitjant veure’t arribar per a embarcar-te amb nosaltres i rebre’t a bord per a gaudir d’uns dies de mar plegats.


L'UJI aprova un pressupost de continuïtat per a 2017\nUJI Notícies L'UJI aprova un pressupost de continuïtat per a 2017\nEl Consell de Govern ha aprovat la proposta de pressupost per a 2017, que ascendeix a 134.516.000 euros, 36.334.000 euros més que l’any passat, el que comporta un augment del 37,01% respecte a l’exercici econòmic de 2016, derivat, principalment, de les inversions per a abordar la construcció de la segona fase de l’edifici de Ciències de la Salut i l’amortització d’obligacions emeses en el sistema de finançament del segon pla d’inversions.\nL'elaboració del pressupost per a l’exercici de 2017 ha estat condicionada per la no aplicació del tercer pla pluriennal de finançament (PPF) del sistema universitari públic valencià (SUPV) 2010-2017; els efectes de la modificació de 30 de desembre de 2014 del conveni de col·laboració entre la Generalitat Valenciana i les cinc universitats públiques per al finançament de despeses corrents i d’inversió amb l’ajornament del deute de la Generalitat a favor de les universitats públiques, signat el 26 maig de 2008 i modificat el 2011; la continuació de la implantació dels estudis de ciències de la salut i la repercussió de diferents disposicions i normatives en el comportament de les despeses de personal.\nPer a fer aquest pressupost, l’UJI ha previst uns ingressos en concepte de subvenció nominativa de la Generalitat Valenciana quantificats en 61.754.860 euros, la mateixa subvenció ordinària que l’any passat i similar a la que es rebia l’any 2006.\nEl criteri de sostenibilitat econòmica és un dels eixos del Pla Estratègic de l'UJI 2018, el desplegament del qual ha iniciat l’UJI enguany, i per això el pressupost de 2017 s’ha dissenyat seguint un criteri de prudència tot i que sense garantia absoluta de viabilitat en ser dependents d’una administració pública que es troba en un estat financer i de liquiditat delicat. El resultat és un pressupost de continuïtat respecte al de 2016, amb el consegüent esforç que aquesta circumstància exigeix a tota la comunitat universitària des de ja fa uns anys i amb la proposta d’avançar en la consolidació del model educatiu UJI i de garantir els recursos destinats a recerca.\nEl pressupost preveu uns ingressos genèrics de 134.516.000 euros, dels quals 73.410.939,79 euros corresponen a la subvenció nominativa de la Generalitat Valenciana i transferències corrents, 20.203.929,30 euros que provenen de la previsió d’ingressos per taxes de matrícula i altres ingressos, 384.000 euros d’ingressos patrimonials, i 40.517.130,91 euros de transferències de capital. Quant a les despeses, el document pressupostari preveu destinar, entre altres capítols, 59.260.781,30 euros a despeses de personal; 18.280.659,24 euros a compra de béns corrents i despeses de funcionament, i 2.601.939,43 euros a despeses financeres; 1.080.378,03 a transferències corrents i 23.549.551,01 destinats a inversions reals, inversions bàsicament a la Facultat de Ciències de la Salut; 700 euros en transferències de capital i 1.500 euros referents a actius financers. Per últim, les despeses es completen amb els passius financers i cancel·lació de préstecs amb una partida de 29.740.490,99 euros.\nLa proposta aprovada haurà de ser ratificada pel Consell Social per a la seua aprovació definitiva.


Policia Local de Cambrils i Mossos detenen a quatre homes que volien robar en un habitatge de Vilafortuny - Revista Cambrils\nLa col·laboració ciutadana va ser clau per poder localitzar els presumptes lladres\nPublicat el Dilluns, 15 d'octubre de 2018 12:11h\nCarrer de Praga, a Vilafortuny | Google\nLa Policia Local de Cambrils i els Mossos d’Esquadra van participar, el passat dimecres a la tarda, en una actuació conjunta que va acabar amb la detenció de quatre persones que presumptament havien intentat robar en un habitatge del barri dels Ametllers de la urbanització de Vilafortuny. L’operatiu es va iniciar arran de la trucada d’un veí que havia vist com uns homes havien saltat la tanca perimetral d’un xalet del carrer Praga per presumptament cometre un robatori a l’interior. Diverses unitats de cotxes patrulla de Policia i Mossos d’Esquadra es van desplegar per tota l’àrea i van iniciar una intensa batuda pels barris Ametllers, Tallats i Jardins de Vilafortuny, amb la col·laboració d’un veí de la zona, un agent de la Guàrdia Urbana de Reus i un policia local de Cambrils fora de servei que també es van afegir a la cerca.\nEn primer lloc, els agents van aturar i identificar els dos ocupants d’un vehicle sospitós. Mentrestant, una altra patrulla va poder localitzar i detenir el primer dels presumptes implicats, que va permetre relacionar amb els fets els dos ocupants del vehicle aturat i procedir també a la seva detenció. El vehicle va ser retirat per la grua municipal i la documentació de trànsit està en mans de la policia per fer les comprovacions oportunes. A les 17:46 hores, es va rebre un nou avís veïnal sobre la presència d’un quart individu possiblement relacionat amb la temptativa de robatori. A la zona, s’hi van traslladar diverses dotacions policials que van localitzar i van aconseguir detenir la quarta persona implicada, que fa oferir una gran resistència i va lesionar a dos agents. Els detinguts són quatre homes de 30, 22, 48 i 33 anys. La investigació continua oberta.


Stylish Scooters, oferta online de patinets personalitzat...\nPersonalització de patinet elèctric amb vinils autoadhesius.\nPatinets personalitzables per Stylish Scooters.\n28 de abril de 2021 (13:23 CET)\nStylish Scooters, oferta online de patinets personalitzats i únics\nBotiga en línia que defineix l’estil dels patinets amb propostes personalitzades per a cada usuari.\nStylish Scooters és una nova proposta que vol transformar i personalitzar el món dels patinets. Per fer-ho, el seu impulsor, Raúl Santillana, va decidir unir la seva experiència en el món del disseny. “Treballava en el món de l’autoadhesiu, però per motius que no venen al cas vaig canviar de feina. La cosa no va sortir bé i em vaig quedar a l’atur”, recorda, per afegir que amb tot el seu recorregut, i veient que hi havia cada vegada més sortida de patinets “i tots són molt similars”, va pensar que seria una bona idea “personalitzar-los, ‘tunejar-los’ i fer-los únics”. Dit i fet, va fer estudis per veure que no hi havia molta competència i va començar a desenvolupar el projecte.\nD’aquesta manera va néixer Styilish Scooters, que ofereixen “decorar el patinet i fer-lo exclusiu”, tant amb dissenys estàndards com amb d’altres de personalitzats perquè poden fer-se tot tipus de propostes digitals”. A banda de decorar, també es troben treballant recentment en propostes reflectants que siguin ideals per “personalitzar però també protegir” als seus usuaris.\nCompten amb una oficina de coworking al carrer Llauder de Mataró, però la seva tasca és sobretot online, ja que gairebé tot és digital i només necessiten un petit magatzem. “Estem treballant arreu del món, vam començar a establir contactes amb botigues físiques d’Europa i de California, però això s’ha aturat de moment amb la crisi del covid”.\nEl TecnoCampus els ha ajudat a tirar endavant la idea. “Quan ets emprenedor o vols fer quelcom així, hi ha molts temes que no controles, com per exemple dissenyar el pla de negoci, saber si els números surten o no, etc. Jo sóc dissenyador gràfic i el TecnoCampus em va assessorar des del principi, des del brainstorming del que podia tirar endavant i després veure si era una proposta factible”. També recalca que en el desenvolupament “t’ajuden a ser proactiu i a apuntar cap on vols anar”, i que “coneixes a molta gent emprenedora, i això ajuda a tenir noves idees”.


No tots sóm iguals, alguns no volem ser iguals. Dic això perquè, m’he vist, ens hem personalment involucrats en una manipulació interessada. S’ha acusat a CIU de joc brut pel fet de demanar la liquidació dels pressupostos de l’IDECE i per plantejar la inelegibilitat de la seva directora en unes eleccions locals.\nJo, nosaltres, personalment com a diputat i com a membre de l’IDECE he presentat, escrit sol·licitant els comptes. No he, no hem, fet cap declaració a la premsa, no he ficat en dubte cap compte, però els demanem i els continuarem demanant fins tindre’ls. No farem cap judici de valor. El que denunciem és la voluntat de confrontació i crispació del PSC. Joc brut és retardar la vista als comptes, vista a la que tenim dret, joc brut és fer pública la petició de comptes de manera innecessària i no facilitar-los o retardar l’accés als representants dels ciutadans. Ni he criticat, ni hem qüestionat cap honorabilitat . Qui ha aixecat l’ombra de la sospita ha estat el propi PSC. Esperarem els comptes.\nEn quant al tema de la inelegibilitat de la Directora de l’IDECE, sabem que és inelegible, així ho diu la pròpia junta electoral i així ho diu la llei. Un altra cosa és, són els terminis de reclamació i el lloc on presentar-la. És possible que el termini de reclamació de tres dies fós exhaurit, és possible que el lloc de presentar-la no fora l’Ajuntament. Si així ho diuen; així deu ser. Però no combregarem amb rodes de molí, la Directora de l’DECE és inelegible, estem tan segurs que afirmem que en futures eleccions locals, cap director de l'ens IDECE es presentarà sense haver dimitit abans; mai més serà possible un subterfugi de terminis per conculcar un precepte legal. No tornarà a passar.\nNo podem deixar passar que diguin que és el mateix cas que el de Sancho quan era Delegat Territorial del Govern, perquè no és cert!! Menteixen i ho saben.\nAbans de presentar a Sancho com candidat a l’Ampolla varem consultar als serveis jurídics adients, com fa un govern responsable, i se’ns va contestar, com es pot constatar a través de la corresponen jurisprudència (VEURE DOCUMENTACIÓ ADJUNTA), que els delegats territorials i els alts càrrecs de la Generalitat són elegibles en les eleccions locals. Tant és així, que en futures eleccions veurem delegats com Antoni Espanya o Lluís Salvador a les llistes municipals, sense cap problema: No així als Directors de l’IDCE, al temps.\nHem vist com el PSC busca la confrontació sense embuts, el joc brut. Sembren sospites, ells parlen de manifestacions, ells i solament ells, obliden que ser constructor, la llei no ho fa incompatible ni al Perelló, ni a Camarles. Obliden que la llei i els principis ètics han de ser iguals per tothom.\nLes persones no, no sóm iguals, ni ho volem ser-ho. Els ebrediputats, els dos, candidats a alcaldies, ho dèiem i ho hem dit sempre : No acceptariem ser alcaldes del nostre poble si un altre candidat treia un sol vot més. Per respecte al poble que no només vota partits , també persones. No!! Per estima al poble i a la gent. Com es pot governar un poble si no es respecta la voluntat de la gent? El seu veredicte en torn als candidats, ha de ser sagrat. Les excepcions contades. Ho hem dit abans i durant les eleccions. No acceptariem ser alcaldes, perden. NO!! saben que són inelegibles i ens ho han salvat mitjan un subterfugi legal de terminis, entre altres coses perquè: Com podran fer complir la llei?? Si no sabent respectar-la en cosa tan important con els efectes legals del càrrec??. No sabem com acabarà, però sabem com ha començat, buscant confrontació, com ja feia anys que no passava al Perelló, sense respecte als resultats i amb un subterfugi legal, per no dir amb trampa flagrant.\nNo, no tots sóm iguals!! Hem guanyat les eleccions, no busquem ni buscarem la confrontació als nostres pobles i tothom sap que no hem fet trampa.\nPublicado por Ebrediputats los 22:19 11 comentaris:


Conservar el lloc de treball és la principal preocupació pel 45% dels espanyols | Consumer\nConservar el lloc de treball és la principal preocupació pel 45% dels espanyols\nEl 59% considera insuficient el seu poder adquisitiu i calcula que necessitaria 1.300 euros més al mes\nData de publicació: Divendres, 19deNovembrede2010\nEl 45% dels espanyols manifesta tenir com a principal preocupació la conservació del seu lloc de treball, segons el baròmetre de Clima Laboral elaborat per Edenred i l’escola de negocis de IESE. L’estudi, realitzat sobre un mostra d’1.200 empleats, llança també que la seguretat en el treball és primordial pel 39% dels enquestats.\nEl 59% dels espanyols considera “insuficient” el seu poder adquisitiu i calcula que necessitarien guanyar al voltant d’1.300 euros més cada mes. Encara així, el 61% dels enquestats diu sentir-se satisfet amb la seva situació professional, mentre que el 67% es motiva amb la seva ocupació. Solament el mal ambient laboral, la crisi o els problemes financers de l’empresa llastren la motivació dels treballadors espanyols.\nAquesta enquesta també s’ha realitzat a 4.000 empleats de França, la qual cosa permet diferenciar entre tots dos països. Els espanyols perceben el seu treball com a “seguretat i obligació”, mentre que a França el tenir un lloc de treball es concep com “un orgull”. Els espanyols atorguen una nota de 6,5 punts a la qualitat de vida en el lloc de treball, xifra lleugerament superior a França, on la puntuació arriba al 6,1.\nNo obstant això, els francesos expressen major satisfacció amb l’horari laboral (73%), molt injuriat pels espanyols (64%). En concret, a Espanya els empleats més satisfets amb la seva jornada de treball són els funcionaris, ja que un 77% diu estar content amb les hores en les quals exerceix el seu treball, enfront d’un 61% dels treballadors del sector privat.\nCom a expectatives més valorades, el 45% dels espanyols prioritza la formació de cara a un eventual canvi de treball. No obstant això, un 51% prefereix que la seva empresa destini ajudes a la guarderia (51%), al menjar (54%) o a l’assistència a familiars depenents (52%). Fora del treball, les principals preocupacions per als espanyols són la falta de diners (26%), la falta de temps i problemes domèstics (17%) i la cura dels fills (14%).\nempleats horario laboral-ca poder adquisitivo-ca treball


La CUP aposta per l'amnistia i rebutja l'indult perquè és una "evident contradicció política" La República\nLa CUP aposta per l’amnistia i rebutja l’indult perquè és una “evident contradicció política”\nACN Sabadell.-La CUP ha apostat per reivindicar l’amnistia com a resposta a una possible sentència condemnatòria contra els líders independentistes jutjats al Tribunal Suprem, però també pels centenars de ciutadans […]\nACN Sabadell.-La CUP ha apostat per reivindicar l’amnistia com a resposta a una possible sentència condemnatòria contra els líders independentistes jutjats al Tribunal Suprem, però també pels centenars de ciutadans afectats per processos judicials vinculats a l’1-O, les vagues del 3-O i el 8-N, o la del 21-F. El Consell Polític dels cupaires ha aprovat a Sabadell un document que assenyala que l’amnistia ha de ser “element central de la reivindicació política” i s’ha de vincular de manera “indefugible i explícita” del dret a l’autodeterminació. Així, els cupaires rebutgen també l’indult, que consideren una “evident contradicció política”, un “atac contra l’esquerra independentista” i “una sortida personal a un conflicte col·lectiu”.\nEn el document, la CUP demana que l’amnistia sigui resultat de la pressió popular “i no una gestió pactista que afavoreixi una estratègia dilatant del conflicte”. “Cal vincular-la indefugiblement i explícitament al dret a l’autodeterminació per evitar un ús diferenciat de la mateixa, amb la justificació de la unitat antirepressiva, i com a camp per la generació d’una estratègia de negociació diferenciada que esdevingui una pseudoamnistia indultant”, afirma la CUP. El Consell Polític també avisa que la CUP rebutjarà qualsevol proposta que negui el dret a l’autodeterminació. “El preu principal de la repressió és retrocedir quant als objectius de la lluita: no podem assumir cap renúncia”, afirma. Els cupaires també indiquen que la resposta a la sentència haurà de ser en clau de mobilització popular i resultar “costosa per a l’estat espanyol”, tant a nivell d’imatge com a nivell polític.


La FCAC participa a l’assemblea de ramaders del Loira - TITLE\nInici > Destaquem > La FCAC participa a l’assemblea de ramaders del Loira\nLa FCAC participa a l’assemblea de ramaders del Loira\nEl representant de ramaderia, Ramon Armengol, realitza una ponència via videoconferència sobre el model de producció porcina espanyol\nL’assemblea general del Comitè General porcí del país del Loira es va centrar enguany en analitzar el potencial del model de producció espanyol. Cooperatives franceses i catalanes comparteixen les mateixes preocupacions quant a la necessitat de mantenir la competitivitat, però hi ha inquietud per saber quines són les claus del creixement del sector porcí espanyol en els darrers anys.\nRamon Armengol va exposar les tendències i dinàmiques del sector porcí català i espanyol. Es va aportar informació relativa als costos de les explotacions i quins poden ser els marges per al 2016, un any que es preveu molt complicat per al sector. Es va posar en rellevància el fet que el sector català i espanyol disposa de granges més ben dimensionades i també es va parlar del funcionament del model d’integració, que és inexistent a França.\nEntre els principals reptes que tenim en comú, hi ha el de potenciar les cooperatives com a model clau per mantenir la competitivitat de les explotacions de caire familiar.


IB3 | 50 efectius d’emergències fan un simulacre d’un incendi a Calvià\nPortada > societat > 50 efectius d’emergències fan un simulacre d’un incendi a Calvià\n50 efectius d’emergències fan un simulacre d’un incendi a Calvià\nL'objectiu és posar en pràctica la coordinació entre els diferents cossos que participen en l'extinció.\nUrbanització de Son Font, Calvià, 9 i quart del matí. Donen l’avís que ha començat un incendi forestal. Immediatament, una cinquantena d’efectius es posen en marxa. En un primer moment, comanda l’Ibanat. El vent i l’orografia els fan preocupar pel foc. De fet, les flames amenacen una zona residencial. Per això, l’incendi passa a ser de nivell 2 i el comandament va de l’Ibanat a la direcció d’Emergències del Govern. Tot d’una van per feina per desallotjar els veïnats.\nL’incendi és gros, afecta un centenar d’hectàrees i recorda el d’Andratx del 2013. Per això, han avisat la Unitat Militar d’Emergències perquè hi doni una mà. En 4 hores des de l’avís han de ser sobre el terreny.\nEl foc no és real, només un simulacre. Serveix per posar en pràctica la coordinació entre els diferents cossos que participen en l’extinció. Tot i això, tots els participants actuen com si l’incendi fos de veres. Esperen no haver de posar en pràctica aquest aprenentatge. Per això, demanen cautela a la ciutadania. Fins al 15 d’octubre ens trobam en època d’alt risc d’incendis i està prohibit fer focs en terreny forestal i a 50 metres del bosc.\nEl 92,5% dels estudiants de Balears han superat les proves PBAU d’accés a la universitat


Ona Carbonell escolliria Catalunya - Notícies Esports - Notícies Esports - e-notícies\nEsports · 17 de Setembre de 2013. 10:37h.\n"Vaig donar suport a Madrid 2020, però si hagués estat a Barcelona hauria participat a la Via"\nL'especialista en natació sincronitzada, Ona Carbonell, va declarar a Ràdio 4 que "si hagués d'escollir, escolliria la [selecció] catalana. És més, vaig donar suport a la candidatura de Madrid per als Jocs Olímpics del 2020, però si hagués estat a Barcelona, hagués anat a participar a la Via Catalana".\n"Quan era petita, durant l'estiu, em passava vuit hores a l'aigua. Estic dues hores dempeus i em canso, però a l'aigua puc estar hores i hores", va assenyalar la nedadora d'altra banda, que va assenyalar que la seva progressió ha estat "gràcies al meu cap abans que gràcies al meu físic".\nTambé va assenyalar la seva distància amb qui fou la seva entrenadora a la selecció espanyola, Anna Tarrés -"fa molt temps que no parlo amb ella", va dir- i va revelar una de les anècdotes que va viure en els últims Mundials: "Vaig poder xerrar amb Montserrat Caballé. Va ser molt emocionant i em va donar molts consells".\nIniesta defensa sentir-se "espanyol i català"\nPiqué: "Em sento orgullós de ser català"\n#24 hgjklmnb, Tarragona, 18/09/2013 - 12:06\nDiuen molt pero a l'hora de la veritat nomes miren pels diners. Ni visca Catalunya ni visca España som tots uns rucs per l'unic que fem be: deixar que ens mengin el cap! Aixo no es cap pais ni nigu es millor que d'altres. Tothom vivim a la Terra i cadascu es diferent.\n#23 una altre vividora, bcn, 18/09/2013 - 11:37\npensaba estaba mol lluny i no podia venir Estaba a Menorca el seu acta solidaria va esser una copa de Vodka i llimona color groc\n#22 Xavi_freedom, Països Catalans, 18/09/2013 - 01:14\nHo trobo normal, si és catalana lo llogic és estimar la seva terra, jo faria el mateix perquè soc català.\n#21 oleguer preses virtual, sabadell, 17/09/2013 - 23:21\nno oblidaré mai la convocatória de luis aragones, i com m'estimaven per tots els camps d'españa: SPECTACULAR!!!!\n#20 serge ibaka, usa, 17/09/2013 - 23:17\nmi mayor ilusion es jugar para españa


El Rebost del Bages edita una guia per donar a conèixer el mató de Montserrat - Regió7\nEl Rebost del Bages edita una guia per donar a conèixer el mató de Montserrat\n29·11·19 | 22:10\nDonar a conèixer el mató de Montserrat, un dels productes gastronòmics més singulars de la comarca, i posar-lo en valor a partir de la seva història i les aplicacions a la cuina. Aquest és l'objectiu de la guia El mató de Montser-rat, el formatge del Bages a la cuina, editada pel projecte El Rebost del Bages, emmarcat dins de Bages Turisme.\nLa guia ha tingut el suport de la Xarxa de Productes de la Terra de la Diputació de Barcelona i de l'Ajuntament de Marganell, i ara es pot trobar a l'Oficina de Turisme de Manresa i properament a la resta d'oficines de la comarca i a les empreses i entitats que formen part del programa Punts d'Informació Turística.\nLa guia explica les principals característiques del mató de Montserrat, un derivat làctic fresc elaborat amb llet sencera de vaca, cabra o fins i tot d'ovella escalfada i amatonada habitualment amb herbacol, tot i que avui en dia s'ha vist relegat per l'enzim renina d'origen animal. No se sala ni es premsa i el resultat es col·loca en un recipient del qual pren forma. Nutricionalment, destaca per la seva aportació de calci, necessari per al manteniment dels ossos, proteïnes i vitamines A i D.\nDes del segle XIX, el mató és un producte típic que s'elabora a les masies de la rodalia del massís de Montserrat, i durant la segona meitat del segle els pagesos van començar a vendre'l a les places de l'abadia.\nAmb l'elaboració d'aquesta guia es vol promoure el consum de mató no només de forma directa sinó també com a ingredient de diferents elaboracions gastronòmiques. Per això, s'inclouen receptes, dolces i salades, creades per la Fundació Alícia i els restaurants Alberg de Castelladral, Las Vegas, Can Ferreroles Nou, Cal Jaume i Mas de la Sala.


Neix el Diccionari Històric de Periodistes Catalans (DHPC), una eina per entendre la periodística catalana – Grup de Recerca CSiI\nNeix el Diccionari Històric de Periodistes Catalans (DHPC), una eina per entendre la periodística catalana\n5 / març / 2021 | Notícies\nPartint d’un estudi realitzat pel Dr. Josep Maria Casasús i Guri, membre del Grup de Recerca Comunicació Social i Institucional, El Diccionari Històric de Periodistes Catalans (DHPC) és un projecte que neix amb la idea de recollir i preservar la periodística catalana des del punt de vista dels professionals que van participar en aquesta. En aquest estudi com a redactor i investigador de la matèria apareix el professor i director del Grup Recerca Comunicació Social i Institucional, Dr. Lluís Costa.\nPer fer-ho, el DHPC posa a l’abast de l’usuari una eina digital que combina la presentació dels aspectes biogràfics i periodístics dels autors i autores amb l’accés a la seva obra. Per tant, a part de consultar la biografia de cada autor i autora, també es pot observar la seva presència en la xarxa i consultar els seus articles i estudis fonamentals sobre la seva obra periodística.\nPel que fa als criteris d’inclusió de periodistes, el DHPC té en compte diversos factors. Les diferents professions que van participar en el periodisme fins que aquest esdevingué una professió com a tal i la diversitat de canals i maneres d’informar, en són alguns. També és destacable esmentar que el diccionari no inclou persones en vida i tampoc altres que hagin treballat de periodistes a la premsa catalana de manera fugaç. Els polítics, científics i intel·lectuals amb una participació directa i significativa en les redaccions i les pàgines de diverses publicacions, també hi tenen cabuda.\nFinalment, segons el mateix DHPC, no es pot dir amb exactitud el nombre exacte d’homes i dones que formaran part de la primera edició, ja que la investigació segueix en curs. La idea és que, any rere any, s’incorporin nous noms de persones que han contribuït a la construcció de la periodística catalana al llarg del temps.


Seminari CREAF: “Montclima”, riscos naturals i climàtics a les zones de muntanya – Lo Campus diari\nLa gestió de la sequera i els seus impactes als boscos de les muntanyes del sud-oest centren el seminari temàtic Montclima , en què es comparteixen coneixements i experiències directes. Es presenten els avenços del projecte Montclima, específicament els estudis de casos pilot, per millorar la governança i la gestió dels riscos naturals mitjançant la cooperació transnacional i el desenvolupament d’una estratègia comuna de gestió i prevenció de riscos. Hi ha la possibilitat de participar en línia i es proporcionen traduccions simultànies al castellà, francès i portuguès.\nUs hi podeu inscriure des d’aquest formulari.\nDiferents investigadors del CREAF presenten comunicacions. Diana Pascual comparteix “Gestió adaptativa del bosc en un bosc d’alzines al massís del Montnegre-Corredor (Barcelona)”; Jordi Martínez-Vilalta presenta “Com afecta la sequera als boscos a l’espai sud-oest” i la presentació de Mireia Banqué i Casanovas és “Experiències de Catalunya, Espanya. El programa DEBOSCAT: la xarxa catalana de vigilància dels impactes de la sequera’. També està programada una visita de camp a les parcel·les experimentals de SUDOE Montclima a la zona del Montnegre Corredor, al costat de Barcelona, organitzada pel CREAF.\nL’obertura institucional és a càrrec de Joan Pino, director del CREAF, i l’investigador Eduard Pla s’encarrega del tancament institucional. L’acte té lloc a l’Institut d’Estudis Catalans de Barcelona.\nFOTOGRAFIA: Sergio Caro ©.


L’Ajuntament de Castelló d’Empúries impulsa una prova pilot per substituir els plataners d’Empuriabrava\nCastelló d’Empúries.- Ja fa temps que els plataners d’Empuriabrava provoquen molèsties als veïns i veïnes per la gran quantitat de fulles que perden durant tot l’any.\nL’acumulació de les fulles omple els jardins, les entrades de les cases i dels establiments alhora que tapen els embornals dificultant el desguàs quan plou. La pèrdua de fulles és causada per una malaltia que també debilita els arbres i no permet podar-los gaire sovint perquè suposa un perill per a l’arbre. Aquest fet també fa que el creixement dels plataners afecti la il·luminació de la via pública, que en alguns trams queda tapada per les branques dels arbres.\nPer tal de buscar una solució a aquesta problemàtica, l’Ajuntament ha decidit finalment substituir-los per una altra espècie que sigui més adequada. Prèviament però, es farà una prova pilot per seleccionar el tipus d’arbre més idoni, que es portarà a terme a quatre carrers d’Empuriabrava: avinguda Tramuntana, avinguda de la República Catalana, carrer de la Muga i avinguda Marinada. A cada una d’aquestes zones s’hi plantarà una espècie diferent d’arbres per seguir-ne l’evolució i comprovar quina s’adapta més bé. Els criteris que s’han seguit per escollir aquestes quatre espècies són: que tingui un creixement més lent que els plataners, això implica que s’hagin de podar menys vegades, i que siguin arbres amb fulla petita i no tan dures com els plataners perquè no tapin els embornals.\nAquest és un projecte costós econòmicament, doncs estem parlant de 1.913 plataners que es poden trobar en tota la urbanització, però a la llarga suposarà un estalvi en la poda i la neteja de carrers. De moment, per la prova pilot, se’n plantaran 130 aproximadament. La substitució de la totalitat dels plataners es preveu que es faci progressivament per tal que no hi hagi un canvi brusc a nivell paisatgístic.\nArxivat com a: Alt Empordà, Medi ambient, Societat Etiquetat com a: Ajuntament de Castelló d'Empúries, Alt Empordà, arbres, Empuriabrava, flora, medi ambient, molest, societat, substitució


"Harar-Jogol. Viatge pictòric a una ciutat d’Etiòpia", nova exposició al Museu: Ajuntament de Santa Coloma de Gramenet\n"Harar-Jogol. Viatge pictòric a una ciutat d’Etiòpia", nova exposició al Museu\nEl dissabte 17 (20.00) en el marc de la Nit dels Museus s'inaugura aquesta mostra de l'artista Carles Mariné al Museu Torre Balldovina.\nEl proper dissabte 17 de maig, a les 20.00 h, s’inaugura al Museu Torre Balldovina l’exposició “Harar-Jogol. Viatge pictòric a una ciutat d’Etiòpia”, una mostra de l’artista Carlos Mariné que ens convida a passejar pel centre d’aquesta ciutat, on hi ha viscut i treballat durant molts anys i que encara avui és evocada a la seva obra.\nLa mostra recull records, notes i evocacions fruit de les vivències del pintor en aquesta ciutat de llegenda, i ho presenta com les pàgines d’un gegantí diari o quadern de notes, de forma heterogènia, amb línies, colors i textos.\nL’exposició visualitza el recorregut que el pintor feia cada matí per la ciutat emmurallada, tot baixant per l’agitat carrer de makina guirguir, per acabar anant a seure davant de la plaça del gran mercat i passar allà tot el matí absort en la contemplació de la vida dels habitants de Jogol: grups de noies vestides amb els acolorits vestits hararis; gent del camp amb burros carregats de llenya per vendre al mercat; venedores de fruita, verdura i cat... Totes les ètnies d’Etiòpia, àrabs i somalis, cristians i musulmans, palpitant al ritme del batec de Jogol, la ciutat emmurallada de Harar.\nHarar, ciutat santa de l’Islam, referent històric i religiós de la Banya d’Àfrica, antic pas obligat de caravanes i viatgers. El seu ja mil·lenari nucli urbà, de carrerons laberíntics envoltats per la seva muralla, és conegut amb el nom de Jogol pels seus habitants més antics, els hararis, encara que gelosos de la seva llengua i de la seva identitat, anomenen “harari” a qualsevol que vulgui compartir la seva cultura, la seva manera de fer i de viure.\nL’exposició es podrà visitar fins al 15 de juny dintre de l’horari habitual del Museu (tardes: de dimarts a dissabte, de 18 a 20.30 h; matins: dissabtes, diumenges i festius, d’11 a 14 h; dilluns tancat). Per a més informació us podeu adreçar al Museu Torre Balldovina, plaça de Pau Casals, s/n; tel. 93 385 71 42.


Bloc de Joan Montserrat: Els avantatges de córrer descalç\nEls avantatges de córrer descalç\nLlavors, ¿per què utilitzar sabatilles? Un estudi publicat a 'Nature' revela els avantatges biomecàniques de córrer descalç ...El motiu d'aquestes reflexions és un treball publicat a la revista 'Nature' per un equip d'experts en biomecànica entre els quals es troben alguns dels més punters del món.\nLa qüestió de fons és que quan les persones corren descalces tendeixen a evitar que el primer suport del peu sigui amb el taló. En córrer descalços, "el suport és sorprenentment diferent", assenyala Daniel Lieberman, professor de biologia humana evolutiva de la Universitat de Harvard i autor principal de l'estudi.\n"A l''aterrar' amb la part mitjana o frontal del peu, els corredors descalços penes tenen impacte, molt menys que el que generen la major part dels que corren donant suport primer el taló", afegeix.\nPublicat per Joan Montserrat a 14:13:00\nCampionat d’Espanya Absolut de Pista Coberta\nEl passat 26 de febrer es va disputat a Ourense el Campionat d’Espanya Absolut amb la participació de Claudia Gallego i Pàula Vall-llovera ...\nEls atletes catalans amb discapacitat fisica que p...


Valoració i Tractament Fascial - Escoles Universitàries Gimbernat\nValoració i Tractament Fascial\nImport de 325€ en el moment de formaliTzar la inscripció i 3 pagaments de 300€ cadascun coincidint amb els seminaris\nDivendres i dissabtes de 9:00 a 19:00 hores\nSeminari 1: 18 i 19 de gener 2019\nSeminari 2: 1 i 2 de febrer 2019\nSeminari 3: 22 i 23 de març 2019\nSeminari 4: 17 i 18 de maig 2019\nSeminari 5: 7 i 8 de juny 2019\nAl moment de formalitzar la inscripció s'abonaran 325 € en concepte de matrícula. La transferència s'efectuarà a través de la pàgina web mitjançant targeta bancària. Restaran pendents 3 pagaments de 300 € cadascun, que s'abonaran personalment en l'administració de l'escola coincidint amb els seminaris.\nAl moment de formalitzar la inscripció s’abonaran 325 € en concepte de matrícula. La transferència s’efectuarà a través de la pàgina web mitjançant targeta bancària. Restaran pendents 3 pagaments de 300 € cadascun, que s’abonaran personalment en l’administració de l’escola coincidint amb els seminaris.


Aprovat el Full de ruta de l’Assemblea | Assemblea Nacional Catalana - VALLÈS OCCIDENTAL\n← 23 de març, a Sant Cugat, conferència de Pau Vidal sobre el català\nComunicat sobre la modificació legislativa de la Llei de política lingüística →\nmarç 25 2022\nL’Assemblea Nacional Catalana fa públicsels resultats d’aquesta X Assemblea General Ordinària (AGO), que s’ha celebrat de forma virtual del dia 17 al 23 de març. Les sòcies i els socis de l’entitat han votat a favor del Full de ruta.\nEl 96% de les sòcies i els socis que han participat en l’Assemblea General han votat a favor del Full de ruta i només el 4% hi ha votat en contra. La participació total a l’AGO ha estat de 4.275 sòcies i socis.\nEn aquesta AGO hi ha hagut una molt bona participació pel que fa a les assemblees de base. Amb motiu del debat previ a l’Assemblea General, les assemblees de base van presentar 215 esmenes a la proposta de Full de ruta, 3 de les quals van ser rebutjades, 34 retirades, 111 transaccionades i 19 acceptades. Després que les assemblees de base proposants decidissin si acceptaven la valoració del grup de treball d’esmenes al Full de ruta i retiraven les esmenes rebutjades, o bé no les acceptaven i mantenien vives les seves esmenes, en van quedar 48 per portar a votació, de les quals 6 van ser aprovades i incorporades al Full de ruta.\nLa resta de documents aprovats durant la X Assemblea General Ordinària han estat els següents:\nInforme de gestió del Secretariat Nacional: 97% a favor i 3% en contra.\nInforme econòmic de l’exercici 2021:99% a favor i 1% en contra.\nProposta de pressupost de l’exercici 2022: 98% a favor i 2% en contra.\nConvocatòria d’eleccions: 99,5% a favor.\nConstrucció i defensa de la sobirania fiscal i energética, per exemple.\nL’Assemblea es posa, com sempre ha fet, a disposició del moviment per tal d’acordar accions concretes que apropin el país a la seva independència.\nEn aquest sentit, el diumenge 3 d’abril, l’Assemblea farà públic el seu posicionament polític en un acte a l’auditori de Sant Cugat del Vallès, a les 12 del migdia. Hi intervindran diferents membres del Secretariat Nacional, així com la presidenta, Elisenda Paluzie, i el vicepresident, David Fernàndez, encarregats d’explicar el paper que haurà de tenir l’Assemblea en el futur immediat del procés independentista. Alhora, es presentarà la campanya de commemoració dels 10 anys de l’entitat.\nAquí es poden consultar tots els resultats


vell pelegrí - Empordà\nJORDI VILAMITJANA Vell pelegrí, jo vaig fent via com a foraster arreu del món, i estic segur que a l'altra vida m' acollirà Déu piadós. Me'n vaig allà a veure el Pare, lassat el cos de caminar; al capdavall de la jornada lloc de repòs penso trobar".\nCantàvem aquesta cançó al Seminari de Girona del post-concili, en una edat i en una època en què tot era possible, tot estava per fer i nosaltres teníem tota l'energia per intentar-ho. Quan dijous passat al vespre, Benet XVI va fer efectiva la renúncia a continuar essent el Papa de l'església catòlica, i va comunicar al món que a partir d'ara esdevenia "un simple pelegrí" em van venir a la memòria records d'una època que fou per a mi molt estimada i feliç.\nLa memòria d'aquella època està indestriablement associada a la de molts i molt bons professors que formaren part de la vida al Seminari i que d'una manera o altra han continuat essent-me'n referents i amics fins avui. Alguns d'ells, desgraciadament, ja són morts: Damià Estela, Josep Maria Casas, Narcís Costabella, Albert Vidal, Soler Soley, Xavier Xutglà, Jaume Julià, Josep Maria Castellà, Joan Busquets, Jesús Calm, Cosme Badia, Jesús Prat, Josep Maria Bosch, Narcís Mallol, Xavier Frigola, Lluís Suñer, Narcís Ponsatí, Joan Naspleda, Ramon Oller, Jordi Gultresa, Pere Font, Simó Bosch, Carles Cassú, Josep Ramírez, Josep Maria Terricabras, Modest Prats... I també, estudiants i amics: Ramon Lorente, Món Marquès, Pere Rodeja, Joan Colomer, Sebas Parra, Narcís Comadira, Just Maria Casero, Miquel Santandreu, Josep Pi...\nContinua essent avui, el Seminari de Girona, un lloc de saber i de ciència que acull diverses facultats: Teologia, Psicologia, Pedagogia, Magisteri. Fa 50 anys era un edifici ple de seminaristes, de nois joves que aspiràvem a viure i compartir una vida d'esperança amb el món. Tant de bo l'edifici en conservi l'esperit. Érem hereus del Concili Vaticà II, el mateix al qual Benet XVI ha dit que cal tornar, tot units.\nGairebé tot el que s'ha dit i escrit sobre Benet XVI és d'una frivolitat escruixidora. No només pel fet que els opinadors habituals beuen de la crítica malintencionada típica dels qui, sense entendre-hi res, s'apliquen, com la guineu dels raïms presumptament verds, a la sàtira i a l'esperpent que no comprometen; sinó -i això sí que és greu- per la seva manca de rigor intel·lectual.\nPer parlar d'un home posseïdor de diversos doctorats i dominador de 10 ?llen?gües; per glossar l'obra del Papa més intel·ligent de l'Església contemporània (més que Joan XXIII, segurament més que Pau VIè, més que Joan Pau I i sobretot més que Joan Pau II) cal haver-lo llegit en els seus textos. Posem per cas en les seves encícliques. La Carta Encíclica Spe Salvi de Benet XVI, sobre l'esperança cristiana, publicada a Roma, el 30 de novembre de 2007, és un monument a la intel·ligència i a la fe, que fins i tot per als qui vivim ara allunyats de la immanència de la fe, és motiu de profunda reflexió.\nDijous al vespre, tocades les vuit, passejava a prop de la plaça de la Independència. Havia plogut i el mig de la plaça era ple de basses. No hi havia llum als fanals i les clarors dels bars i de les estufes amb flama enviaven espectres que s'emmirallaven als bassals. En aquesta ciutat "més medieval que mai", que tant estimo, es va produir un moment màgic. Les campanes de la seu van començar a tocar amb força. Poca gent se'n va adonar. S'estava acomiadant un vell pelegrí, el Papa Benet XVI. Davant d'aquesta monumental lliçó d'humilitat d'un home tan savi, em vaig sentir reconfortat per les paraules d'Espriu: "Sense recança miro com el meu pas s'esborra".


Paraules des de Solsona: d’agost 2020\nPalmira Martino González, filla del senyor Josep i de la senyora Leopolda, va néixer a Infiesto, Astúries, l’any 1905. Arribà al convent de la Companyia de Maria de Mollet del Vallés l’any 1931. Primer va passar un temps com a pre-postulant a l’internat del col·legi i, el mes de desembre del mateix any, ingressà al Noviciat del mateix convent. Va vestir l’hàbit de la Companyia de Maria el dia 12 de desembre de 1932. Feu la seva professió simple el dia 31 de maig de 1934 i els vots perpetus el dia 2 de juny de 1938 a la Comunitat d’Ordunya a Biscaia.\nLa guerra civil trastocà tots els seus plans. Durant el mes de juliol de 1936, les monges hagueren d’abandonar els convents. Les que tenien la família a prop se’n tornaren cap a casa i la resta fou repartida entre diferents famílies addictes al Col·legi i disposades a desafiar per elles els tràgics perills als que s’exposaven en aquells moments.\nLa madre Palmira pogué passar fins a Barcelona i s’albergà a la casa d’una antiga alumna fins que pogué marxar cap a Itàlia en un vaixell que havia enviat el govern italià. Fou destinada a la comunitat d’Orvietto de la Companyia de Maria.\nFinalment, pogué retornar a l’Espanya nacional, per terres franceses, on va ser rebuda a la comunitat d’Haro. Al cap de poc temps tornaren a destinar-la a Ordunya. Tenia 34 anys.\nL’any 1939, acabada la guerra, pogué retornar al seu estimat col·legi de Mollet, contribuint amb il·lusió als treballs de reconstrucció de la casa i funcionament del Col·legi.\nPerò des de l’any 1921 moltes Cases de la Companyia de Maria s’estaven adherint a la Unió, deixant voluntàriament el règim autònom i de clausura que fins al moment havien mantingut. Aquesta Unió de Cases estava presidida per una Superiora General que residia a Roma. I va ser l’estiu de l’any 1940 que la Casa de Mollet decidí acollir-se a la Unió. Com que la madre Palmira havia professat justament el contrari ―ella volia pertànyer a una Casa independent i de clausura― sol·licità passar a una altra Casa. L’Església no li posà cap dificultat ja que considerava que la voluntat de les persones estava per sobre de les necessitats estructurals. Així va ser com la madre Palmira arribà a la Comunitat de Solsona que encara era autònoma i no pertanyia a la Unió. Aquesta no es feu definitiva i total fins a l’any 1956.\nA Solsona, s’encarregà dels estudis de batxillerat a les Monges de Lestonnac. Era la prefecta d’estudis ―el que ara en diríem Cap d’estudis. Molt probablement, va ser la primera madre que va arribar a Solsona amb títol de magisteri.\nAl convent hi havia la Superiora que era la directora, les madres ―que tenien una categoria superior donat que probablement eren les que havien entrat al convent amb alguns estudis― i les germanes, que eren les que s’encarregaven de les feines.\nLa madre Palmira tenia fama de ser molt seriosa i exigent. Les alumnes que començaven l’ingrés ―el curs anterior al batxillerat― més aviat li tenien pànic perquè a les alumnes més grans els agradava espantar-les amb les seves explicacions. Però, sembla que quan ja portaven un temps a classe amb ella, s’adonaven que no era tan terrible com els hi havien fet imaginar. Això sí, era molt exigent i feia treballar molt. Però, pel mateix motiu, les seves alumnes aprenien molt. Segons una deixeble seva, algunes noies de Solsona li deuen a ella el haver pogut fer el batxillerat i realitzar després, estudis superiors.\nAquesta mateixa deixeble també la recorda com una professora molt justa, perquè no feia diferències ―se suposa de classe social― i molt humana. A ella, li sembla que tota aquesta aparença de geni i exigència era més aviat una façana. I molt probablement fos deguda al fet que un parell de generacions anteriors a la seva, les noies de dues classes li havien fet passar molt malament. Per a elles era un repte i un joc aconseguir fer enfadar la madre Palmira. Es veu que hi trobaven gust.\nPerò acabem amb aquest primer testimoni. La madre Palmira els feia moltes assignatures de lletres, per tant la tenien a moltes classes i força hores al dia. També s’encarregava d’acompanyar-les a Lleida a fer els exàmens perquè els de Solsona, no eren oficials. Algunes vegades, anaven a dormir a Lleida, la vigília, al Col·legi que les mateixes monges tenien a la ciutat. Però, normalment sortien de Solsona a les sis del matí i a les nou ja s’estaven examinant a l’Institut de Batxillerat de Lleida. Amb ella, se sentien protegides perquè el bidell d’aquell institut gastava molt mala gaita i cridava molt però com que la madre Palmira també tenia el seu caràcter i no es deixava intimidar, elles se sentien segures.\nA més a més d’acompanyar-les a Lleida, algunes vegades les portava d’excursió. A ella, li suposava un gran esforç ja que l’autobús la marejava molt. Però, com hem dit era una professional que lluitava per fer el que creia el millor per a les seves deixebles.\nUn dia, estava tan marejada que va haver de treure el cap per la finestra i vomitar amb la millor discreció possible. Però ella no era l’única que es marejava, hi havia noies joves que també es quedaven blanques i esgrogueïdes. Com que l’autobús corria, i ella no s’havia adonat que tres o quatre finestres més enllà també hi havia una noia que esperava recuperar-se amb l’aire que passava, aquesta va quedar ben bruta. Va ser una situació molt divertida per a les alumnes que van riure a cor què vols; però molt molesta per a la pobra noia empastifada i molt enutjosa per a la madre Palmira.\nLes seves alumnes sabien com fer-la contenta quan anaven d’excursió. Li cantaven: «Asturias, patria querida...» i ella els ho agraïa i s’hi entusiasmava.\nSegurament, aquella situació, en va ser molt d’enutjosa per a ella, perquè les monges mai menjaven ni anaven al lavabo en presència de les seves deixebles. Que, potser les més ignorants, les tenien com a inhumanes perquè mai les havien vistes ni menjar ni tenir la necessitat d’anar al lavabo. Probablement deuria ser un hàbit adquirit a base de sacrifici.\nAquesta mateixa deixeble, que durant alguns anys la va considerar com una persona més aviat antipàtica i empipadora, més gran va adonar-se del bé que els havia fet a ella i a moltes d’altres com ella per ser tan exigent.\nPer exemple, ella no volia anar als exàmens a Lleida i la madre Palmira, veient que tenia possibilitats, no va parar fins que la va convèncer a ella i als seus pares. Si la madre Palmira no hagués tingut aquesta tenacitat, ella potser no hauria acabat el batxillerat i no hauria tingut la possibilitat de cursar estudis superiors.\nAmb agraïment, de gran anava a visitar-la i mantenien xerrades assíduament. Fins i tot, un any, a l’estiu, quan aquesta deixeble ja estava casada i tenia una filla, van anar de vacances a Galícia i es van emportar la madre Palmira i van deixar-la a Oviedo perquè pogués veure els seus familiars.\nCom que ella es dedicava al batxillerat, les alumnes es pensaven que ella no sabia fer labors però, quan van tornar del viatge a Galícia, la seva deixeble va rebre com a mostra d’agraïment un tapet fet a mans per ella i va poder comprovar que en sabia molt. L’havia fet perfecte. Era exigent amb els altres i amb ella mateixa.\nDe tota manera, amb les alumnes de dues generacions anteriors ho havia passat molt malament. Segons elles, tenia molt mal geni i elles jugaven a fer-la empipar. I tant era així que sembla que, algunes vegades, fins i tot arribà a perdre el control i a dir-los algun penjament més gruixut del que a ella li hauria pogut pertocar.\nSempre les havia de castigar i ho feia. En acabar les classes, lliurava uns papers a la Francisca i a la Polònia (dues dones —mare i filla—, que vivien a tocar del Col·legi per l’entrada de la plaça de Sant Isidre) i les enviava a les cases respectives de les alumnes castigades escrivint quatre ratlles als pares perquè sabessin que les seves filles s’havien portat molt malament. I que com a càstig s’estarien al Col·legi un parell d’hores més ―o bé copiant o bé de braços en creu i agenollades. En aquells temps els pares no tenien cap problema pel fet que les seves filles es quedessin més a l’escola. No havien d’anar a fer cap activitat extraescolar! I el que deia la madre Palmira —molt ben considerada pels pares—, anava a missa. Tot i els càstigs, sembla que aquelles alumnes preferien quedar-se al col·legi castigades, perquè s’hi havien de quedar tot sovint.\nUn dia, van anar a veure a la Superiora, la madre Rosario Cots i li van dir que elles no volien fer més classes amb la madre Palmira i que no pensaven tornar-hi. La Superiora, amb la seva paciència i bona voluntat, les va fer anar a demanar perdó i les va fer tornar a classe.\nPerò, quan no hi volien anar s’amagaven. La madre Palmira, ―o la madre Freixes, la madre Immaculada o la madre Garriga, a les que també ho feien passar malament― quan anaven a classe i no les trobaven, havien de buscar-les per tot el Col·legi. Elles tenien el costum d’amagar-se als confessionaris ―a menjar pega dolça― o a les corts dels porcs.\nAlgunes vegades també les havien trobat dins la clausura, cosa que estava totalment prohibida.\nÒbviament, eren unes alumnes molt mal educades.\nUna vegada van fer un ninot de paper, amb bufanda inclosa, molt ben dibuixat i pintat. Després de retallar-lo, el van enganxar a l’abric d’una companya de classe. Aquesta va marxar cap a casa sense saber que portava el ninot i va passar ben bé pel mig de la plaça del Camp. Així és que molta gent va veure-la. A la tarda, a l’hora de tornar a entrar, la companya va arribar amb la mare i la iaia que anaven a queixar-se. Aquell dia va haver-hi càstig dels grossos. Encara ara se’n recorden: la madre Palmira va deixar passar tota la tarda sense dir res i elles estaven una mica neguitoses esperant què passaria. En acabar les classes, els va preguntar qui ho havia fet i totes van callar ―les més bones nenes també perquè estaven amenaçades per les més maleducades. I com que ningú no va dir res les va posar a copiar: «Me he reído y me he burlado de una compañera. No ha sido ella la que ha quedado mal delante de Dios y de los hombres sino yo, que soy la persona más mala que se puede concebir”.\nAquella vegada els pares van telefonar per si havia sorgit algun problema més greu del que estaven acostumats. La madre Palmira els va contestar que havien de passar a veure-la per parlar de les seves filles. Alguns van fer-ho; altres, no.Però ella va tenir-les copiant fins a les nou de la nit.\nEn aquelles èpoques, les monges, per controlar el comportament de les seves alumnes els lliuraven un cartró doblegat en tres parts ―com un tríptic. I sempre havien de portar-lo al damunt. Quan enganxaven qualsevol alumna fent alguna malifeta ―per poca cosa que fos― els feien ensenyar el cartró i, amb una agulla, els hi punxaven. Cada mes els hi canviaven i tenien opció a rectificar el seu comportament. Però aquella classe, la majoria, tenia el costum d’acabar el mes amb el cartró com un colador. I allò significava un zero en comportament.\nD’aventures i anècdotes se’n podrien explicar un feix. Un dia anaven en autobús cap a Tarragona, a examinar-se ―perquè aquella generació encara no podia anar a Lleida― i el conductor els explicava acudits verds tot aprofitant que la madre Palmira estava ben marejada. Però així que ella es recuperava una mica i se sentia amb forces, s’aixecava i tenia encara fortalesa per renyar-les. Llavors el conductor, els feia cantar el: «Crec en un Déu...»\nAquell autobús tenia un timbre per avisar quan algú s’estava marejant i el conductor parava. El Ramon, el conductor, estava molt tip de que aquelles noies toquessin constantment el timbre i el fessin parar expressament per qualsevol ruqueria. La madre Palmira, marejada com sempre estava, s’aixecava a renyar-les però un dia, donat el lloc en que ella estava instal·lada resultà pitjor el remei que la malaltia. Amb la seva toca, quan s’aixecava del seient per renyar-les, sense voler, tocava el timbre amb la toca. I ella no se n’adonava però les alumnes sí. I elles anar rient i sense avisar-la. La mateixa toca li impedia veure a la madre Palmira que era ella la que pitjava el timbre.\nPer fer-la enfadar al màxim solien aixecar-li la toca per veure-li els cabells. Estava prohibit. Ella, com és natural s’hi enfadava molt però els contestava, per controlar-les una mica: «tengo permiso de su padre para darle una bofetada» En aquells temps, aquesta opció era real. Però, mai els en va donar cap.\nTot i aquestes aventures, aquestes alumnes tenen un bon record del seu pas pel Col·legi.\nLa madre Palmira es va esforçar molt amb aquestes alumnes i amb moltes d’altres. Ho feia per elles, perquè poguessin estudiar i saber tot allò del que eren capaces. Hauria pogut passar molt millor vida sense esmerçar-s’hi tant.\nDe grans, totes li van reconèixer l’esforç i li varen agrair.\nA la madre Palmira també se li ha d’agrair el haver col·laborat intensament amb l’alcalde de l’època: Josep Serra Forn, per aconseguir la creació del Colegio Libre Adoptado de Enseñanza Media dependent del llavors anomenat Instituto Mario Torres de Lérida. Tant la col·laboració de les Monges ―en especial la de la madre Palmira― com la de les Escoles Professionals van ser fonamentals. I van aconseguir que els exàmens de tercer de batxillerat es poguessin fer a Solsona i es tingués en compte —encara que poc—, el currículum del curs.\nLa madre Palmira visqué a Solsona, treballant per a la seva Comunitat durant seixanta anys. L’any 2000 va ser traslladada, ja molt malalta, a la Casa de Cardedeu on morí el febrer de l’any 2001. Les germanes de la infermeria que l’atengueren en guarden un entranyable record perquè sempre es mostrava alegre i molt agraïda.\nInformació facilitada per la germana Montserrat Trepat (companya), i per Neus Mujal i Claustre Bernadó (ex-alumnes seves).\nPublicat per Mad Griff a 2:30 Cap comentari:


La mosca negra causa un gran nombre de picades a veïns de Godella\nInicio Actualidad La mosca negra causa un gran nombre de picades a veïns de...\nLa mosca negra causa un gran nombre de picades a veïns de Godella\nLa Regidoria de Sanitat de Godella s'ha posat en contacte amb Salut Pública, alarmada per la quantitat de persones que està acudint a les consultes mèdiques, així com a urgències, per picades –fonamentalment a les cames i amb unes característiques diferents a les típiques picades dels mosquits–. El Cap de la Secció de Sanitat Ambiental, José Vicente Martí Boscá, va explicar a la responsable de l'Àrea a Godella, Remedios Cataluña, que la causant d'aquest tipus de picades no és el mosquit tigre com se sospitava, sinó a la mosca negra.\nLa mosca negra és un insecte dípter amb una grandària xicoteta, d'entre 3 i 6 mm, de color negre, amb ales blanques i més menuda que la mosca comuna. És molt agressiva, prolifera als rius, canals de regadiu i aigües de muntanya. A diferència dels mosquits, que solen picar amb un estilet o agulló, la mosca negra mossega, fent un esquinçament a la pell mitjançant la seua mandíbula, el resultat és l'esquinçat de la pell i l'aparició de sang. Açò produeix una zona inflamada amb un punt central roig i una zona d'inflamació al voltant, la lesió sol durar una setmana. Aquesta mosca xicoteta al mateix temps que mossega, allibera una substància anestèsica, un vasodilatador i un anticoagulant per a aconseguir traure la major quantitat de sang que pot. A Espanya no produeix malalties a les persones, però a altres parts del món sol ser un vector important transmissor de malalties.\nLa mosca negra es cria a zones de vegetació de les riberes de rius i rierols on posen els ous. Ja que per al seu desenvolupament necessita aigua corrent, d'ací la seua proliferació en zones de reg i canals de regadiu. A diferència dels mosquits, que es reprodueixen a aigües entollades, la mosca negra posa els seus ous al riu o canal, al costat de les algues a les quals s'acoblen les seues larves per a alimentar-se de la matèria orgànica que porta l'aigua. S'ha utilitzat per a la seua eliminació en els últims temps fumigacions indiscriminades en aquestes zones, però com la larva és subaqüàtica, aquest mètode no funciona. El que si que elimina a aquesta mosca són les altes temperatures, ja que limiten la durada de la seua vida, per açò troba les seues condicions idònies de desenvolupament a la primavera i a la tardor.\nLa mosca negra sol atacar en eixams, són quasi inapreciables quan estan soles per la seua petita grandària. Hi ha risc de picada a qualsevol hora del dia, encara que les femelles tenen més activitat en fosquejar o a l'alba. Sempre pica, o en aquest cas mossega, la mosca femella, ja que necessita la sang dels humans o animals per a l'alimentació i el desenvolupament dels seus ous. Com en picar alliberen un anestèsic, sovint la persona atacada solament s'adona quan veu en els seus braços i cames rastres de sang. Hi ha persones sensibles a una reacció al·lèrgica per la picada de la mosca negra, amb ronxes a la pell i inflamacions importants que poden requerir tractament mèdic.\nPer a la prevenció de les picades d'aquest insecte s'aconsella portar roba de mànega llarga, pantalons llargs, mitjons alts, roba que cobrisca tot el cos, i de color blanc o clar, ja que els colors foscos o combinats atrauen la mosca. També es pot utilitzar sobre la pell substancies repel·lents, com ara cremes o esprais. Aplicar a les zones que queden descobertes del cos, en quantitats suficients, però sense excés. Quan es tracte de zones delicades o en la cara, ulls i boca, és millor aplicar-ho primer a la mà. Evitar aplicar en mans de xiquets o damunt de talls, ferides o zones irritades.\nUna vegada que ens han picat i per a tractar la picada de la mosca negra, es recomana netejar i desinfectar la zona de la picada. Aplicar una crema calmant per a picades. També cal evitar gratar-se per a eliminar les possibles infeccions o reaccions al·lèrgiques; si el dolor i picor persisteixen o es produeixen reaccions més greus és aconsellable consultar amb el seu metge.\nArtículo anteriorGrandes figuras del mundo de la danza participan en el VI Campus Internacional de Valencia\nArtículo siguienteEl PP afea al PSPV de Torrent el uso partidista de la cuenta de twitter de la empresa municipal IDEAT


UOB Ensenyament: UOB acusa Gabriel Company (PP) de voler tornar a la persecució inquisitorial de Bauzá contra els docents\nUOB acusa Gabriel Company (PP) de voler tornar a la persecució inquisitorial de Bauzá contra els docents\nA les declaracions que va fer ahir, 21 de gener, al programa Els dematins d'IB3 (vegeu vídeo: https://twitter.com/ElsDematinsIB3/status/1087364199024640010?s=08 ), el sr. Gabriel Company, president del PP a les Balears, diu que s'ha d'"aturar", "frenar" i "corregir" els docents que segons ell "avantposen la seva ideologia a l'ensenyament", "adoctrinen" i "contaminen".\nAquestes paraules ens remeten a l'època més fosca i reaccionària del PP de José Ramón Bauzá, el qual també acusava els docents d'"adoctrinar" i va emprendre una campanya de repressió contra l'escola a base d'expedients, prohibició de símbols, TIL, etc., que va rebre com a resposta la manifestació més gran de la història de les Balears i la derrota més estrepitosa del PP a les eleccions de 2015, on va perdre més de 72.000 vots i va passar de 35 a 20 diputats.\nBé es veu que el sr. Company vol repetir la "gesta" de J.R. Bauzá i fins i tot anar més enfora, atès que el seu cap de files, Pablo Casado, combrega amb els feixistes de Vox amb la intenció de suprimir les competències educatives autonòmiques, cosa que implicaria haver d'anar a opositar a Madrid, tornar a dependre d'una delegació del MEC a l'hora de construir escoles i contractar mestres, reimplantar el TIL i eliminar l'escola en català, etc. etc.\nDes d'UOB feim una crida a la comunitat educativa i a tots els demòcrates a tenir ben presents les paraules del sr. Company a l'hora de dipositar el vot a les urnes el proper 26 de maig, si no volem recular en un tres i no res als temps més durs, foscos i repressius del franquisme.\nPalma, 22 de gener de 2019\nUOB acusa Biel Company de voler tornar a la persecució inquisitorial de Bauzá contra els docents\nEls docents de les Illes acusen el candidat del PP de voler tornar a les èpoques ‘inquisitorials’ de Bauzá\nÚltima Hora (25.1.2019)\n"UOB señala que «las declaraciones de Gabriel Company sobre un supuesto adoctrinamiento nos remiten a la época más oscura y reaccionaria del PP de José Ramón Bauzá"


Compromís reprova l'actitud de l'alcaldessa | Compromís per Cerdanyola\nAl Ple municipal de gener de 2013, de l'Ajuntament de Cerdanyola, hi va tornat a haver un espectacle al qual, malauradament, ens hi hem començat a acostumar: Els regidors i regidores de l'oposició van patir les habituals males pràctiques de l'alcaldessa en la direcció i moderació dels debats que es desenvolupen a la sessió plenària. L’alcaldessa Carme Carmona porta ja tres anys al càrrec fent mal ús dels poders que li atorguen la Llei i el Reglament Orgànic Municipal. Ans al contrari, dóna la paraula a qui ella vol i no a qui li toca segons el reglament, talla la paraula i distribueix el temps d'intervenció de regidores i regidors de manera injusta sistemàticament, arbitrària i amb un estil despòtic, amb menyspreu i suficiència davant les persones que plantegen arguments que no són del seu interès de partit. Fins i tot el portaveu d’ICV, quan era a l’oposició, se'n queixava.\nA més d’això, permet i fins i tot promou contínuament que la seva mà dreta i portaveu del seu partit, Víctor Francos, desviï els debats cap a picabaralles partidistes supramunicipals, que sovint no tenen relació directa amb el punt que s'està tractant o amb l'ordre del dia, amb l'objectiu d'eludir els problemes reals del poble. L’alcaldessa té el costum de no escoltar les regidores o els regidors que no li agraden, fa gestos de menyspreu i no contesta a les preguntes que se li formulen. Aquesta actitud la fa extensiva a moltes persones de la ciutadania que intervenen al post-ple.


Segons el diputat, el Palau del Westminster del Parlament del Regne Unit podria incendiar-se com la catedral de Notre-Dame - Arts I Cultura | Febrer 2021\nDesprés del foc que va consumir la catedral de Notre-Dame, els EUA adverteixen que alguns dels seus monuments també podrien ser susceptibles de cremades.\nL’estat del Palau de Westminster, la llar del parlament dels EUA, sembla ser un dels principals problemes. 'Veieu edificis bonics com [Notre-Dame] i penseu en els bells edificis que hem tingut en aquest país', va dir el líder laborista Jeremy Corbyn a Tutor. 'Si algun d'aquests es destruís al foc, com ens sentiríem al respecte'>\nL’any passat, els diputats van votar per sortir de l’edifici a mitjans dels anys vint del 2020 per deixar pas a les renovacions tan necessàries, però alguns es preocupen que fins i tot uns anys puguin ser massa llargs per esperar. Entre el 2008 i el 2012, el palau es va incendiar 40 vegades, per sort tots es van apagar ràpidament. El personal de seguretat contra el foc patrulla constantment l'estructura per assegurar-se que es produeixi cap incendi al més aviat possible.\nLa família reial assisteix a l’obertura del Parlament a la Cambra dels Lords al Palau de Westminster el 2016.\nA principis d’aquesta setmana, el ministre de l’Oficina del gabinet, David Lidington, va escriure una columna advertint sobre l’estat pèssim del palau. 'En diverses ocasions en l'últim any, han caigut trossos de maçoneria dels edificis', va llegir. 'Hem tingut la gran sort que ningú ha estat ferit greu, & rdquo; va escriure, poc després que els diputats van haver d’evacuar la cambra dels Comuns per culpa d’una fuga d’aigua ... Pitjor, els sistemes elèctrics, de fontaneria, calefacció i clavegueram estan molt més enllà de la seva vida de treball esperada i en un estat dilapidat. Amb cada any que passa, creix el risc d’incendi catastròfic ”.\nNo és només el palau que preocupa als britànics. Westminster Abbey va tuitejar aquest dimarts per explicar el seu pla d'incendis en profunditat, amb l'esperança de dissuadir les pors sobre la seva seguretat. 'Molta gent ens ha preguntat sobre el bé que estem protegits i preparats per a un incendi', va llegir el primer tuit del fil.\nDesprés del terrible incendi d'ahir a #NotreDame, molta gent ens ha preguntat sobre el bé que estem protegits i preparats per a un incendi a l'Abadia de Westminster.\nVolem assegurar que tenim plans per detectar i prevenir aquest incendi.\n- Abadia de Westminster (@wabbey) 16 d'abril de 2019\nDesprés de l'incendi de dilluns, les campanes de l'església van sonar a tot el món en solidaritat amb Notre-Dame, incloses les del Palau de Westminster i l'Abadia.\neric trump es va casar\nuniforme del príncep William\nquant val james franco\ndonen white nomad hotel


Inici > Gestió de recursos humans > Pla de pensions > Presentació\nTramitació i formularis\nPresentació del pla de pensions\nAmb la finalitat de complementar les prestacions socials de caràcter públic del seu personal, la Universitat de València promou la constitució d'un pla de pensions, com a instrument d'estalvi i previsió que té com a objecte principal el d’oferir prestacions complementàries a les atorgades per la Seguretat Social.\nLa Universitat de València ha desenvolupat al llarg del curs 2007-2008 el pla de pensions per al seu personal. La iniciativa en qüestió es recollia en els acords sobre condicions de treball que es van materialitzar per acord de la Mesa Negociadora del 12 de febrer de 2007. El dia 7 de maig de 2007 es va constituir per a aquest efecte la Comissió Promotora, de composició paritària, formada per representants dels potencials partícips, designats per les organitzacions sindicals i representants de l'entitat promotora designats per la Universitat de València.\nUna vegada elaborades i aprovades les especificacions del pla de pensions, el dia 26 de febrer de 2008, i després d'un concurs públic, la Comissió Promotora va acordar de sol·licitar la seua integració en PENSIOVAL III, amb ASEVAL com a entitat gestora i Bancaixa com a entitat dipositària del fons esmentat.\nEl pla de pensions de la Universitat de València és del sistema d'ocupació, la qual cosa suposa els següents avantatges enfront de l’anomenat sistema individual:\nLa Comissió de Control del fons de pensions la componen els partícips mateixos del fons, la qual cosa els permet autogestionar la política d'inversió del seu patrimoni.\nLes comissions de gestió i dipòsit són més baixes.\nEl promotor realitza aportacions al pla en benefici del partícip, sense cost fiscal per a aquest.\nPermet que el partícip mateix hi realitze aportacions addicionals, amb els avantatges d'un pla d'ocupació.\nPer a veure el resum de les característiques del pla és aconsellable consultar les especificacions que es troben publicades en aquesta mateixa pàgina web i la presentació resumida, a més de visitar l'apartat de consultes més freqüents. La resta de seccions informatives disposa de documents necessaris i de consulta.


Adhara - Metrovacesa Adhara - Metrovacesa\nDes de 66 m2\n2 - 4 habitacions\nAvanç obra (2)\nAdhara 42 és una promoció de dos blocs situats en primera línia de platja amb habitatges de dos, tres i quatre dormitoris. Compta amb diverses tipologies d'habitatge: baixos amb jardí, pisos en planta i àtics. Totes elles compten amb àmplies terrasses amb vistes al mar i orientació sud, una plaça de garatge i traster.\nLa urbanització compta amb zones comuns i piscina per a l'ús i gaudi dels seus veïns. Entorn proper al centre urbà de Torre del Mar.\nArquitecte:Ejecución de Planeamiento\nVivienda A 1 3 2 115.99 11.73 Veure plànol 279.000 M’interessa\nAdhara 42 és una promoció de dos blocs situats en primera línia de platja amb habitatges de dos, tres i quatre dormitoris. Àmplies terrasses amb vistes al mar i orientació sud, una plaça de garatge i traster. La urbanització compta amb zones comuns i piscina per a l'ús i gaudi dels seus veïns. Entorn proper al centre urbà de Torre del Mar


Papers destacats d’Eva Arias, Dmitrijs Serjogins i Marc Dailos, aquest cap de setmana en atletisme i judo | Nova Ràdio Lloret\nImatge: Eva Arias, al segon lloc del podi | Font: Instagram\nArxiu de so: Eva Arias, Ferran Serra i Albert Puntí\nEva Arias va aconseguir un segon lloc al podi en la Pujada als Àngels. La mítica prova gironina arribava a la 56a edició. Tot i no ser la seva especialitat, l’atleta va obtenir un meritori segon lloc, amb un temps de 47 minuts i 24 segons, i ho valora de manera positiva.\nDmitrijs Serjogins, al podi (La Sansi)\nTambé en atletisme, el letó Dmitrijs Serjogins, corredor de La Sansi, va guanyar la 27a edició de la Mitja Marató Ciutat de Palma. Qui no va poder competir va ser Àngel Mullera. L’atleta, amb una lesió al soli, no va participar, finalment, en el Campionat d’Espanya de Duatló per equips.\nD’altra banda, Marc Dailos va ser subcampió en el Campionat d’Espanya de Jiu Jitsu, en la modalitat de NeWaza. Una errada en la final va evitar que el lloretenc aconseguís el primer lloc del podi. Va ser una final molt disputada davant d’un judoka cinc vegades campió d’Espanya. La competició va reunir més de 220 participants d’arreu de l’Estat espanyol.\nMarc Dailos, al podi (Judo Nova Unió)\nParlem ara del Club Hoquei Lloret, que va superar el Lleida a domicili, per 1-3, i surt dels llocs de descens.\nL’equip després de la victòria (CHLL)\nEls homes de Josep Codina es van imposar amb autoritat i es van avançar en el marcador ben d’hora, quan només s’havien disputat 5 minuts de joc. L’autor del gol va ser Antoine Le Berre, que va celebrar així la seva convocatòria amb la selecció francesa d’hoquei patins per a disputar la Copa de les Nacions a Suïssa. El 0-2 el va fer David Plaza, just abans del descans, mentre que el tercer va ser obra, de nou, d’Antoine Le Berre. Els lleidatans, en el tram final, van retallar diferències, amb una diana de Bruno Di Benedetto. El capità del Lloret, Ferran Serra, valora el partit de manera molt positiva, sobretot per la bona actuació d’Antoine Le Berre. Amb aquest triomf, el Club Hoquei Lloret acaba la jornada en el dotzè lloc, amb 23 punts.\nLa desfeta de la jornada la va patir el Club de Futbol Lloret, que va caure golejat per 5-2 al camp del Sabadell Nord. Els lloretencs arribaven al descans amb victòria momentània d’1-2, amb gols de Marc Vilà i Josep Maria Majó, i en superioritat numèrica, per l’expulsió d’un jugador rival. Els sabadellencs, però, van mostrar-se molt superiors en el segon temps i van acabar derrotant el Lloret de manera contundent, tal com ha lamentat un dels capitans de l’equip, Albert Puntí. Aquesta derrota deixa el Club de Futbol Lloret en el cinquè lloc de la Primera Catalana, amb 37 punts.\nMillor sort va tenir el Club Unió Futbol Sala, que va guanyar en els últims instants del partit, per 3-4, a Sant Antoni de Vilamajor. Els golejadors lloretencs van ser Carlos Gómez, amb un doblet, Iván Molina i Ayoub Mouka. Amb aquest triomf, els homes de Joaquín Hernández acaben la jornada cinquens, amb 32 punts, a 8 dels llocs d’ascens.\nPer contra, el Lloret Esportiu Futbol Sala va perdre per 3-2 davant del sènior “C” del Club Unió Futbol Sala Lloret, en el derbi local, en un partit que no es va decidir fins al tram final. El Lloret Esportiu acaba la jornada vuitè, amb 6 punts.\nEn voleibol, important triomf del Club Voleibol Lloret per seguir amb opcions a la Fase de Permanència. Va ser per 0-3 a la pista de l’Ametlla. Les lloretenques es van imposar en els tres jocs amb els següents resultats: 23-25, 24-26 i 19-25. D’aquesta manera, l’equip de Claudio Pappalardo se situa sisè, amb 9 punts.\nMés resultats. El sènior femení del Bàsquet Lloret va superar el Sant Julià de Ramis amb solvència. Les jugadores que entrena Marc Ciurana van guanyar de 16 punts, per un marcador de 64-48. Amb aquesta victòria, les lloretenques se situen en el cinquè lloc de la Tercera Catalana, amb 31 punts.\nComença la campanya de la Generalitat per prevenir i evitar incendis forestals\nEtiquetes: Àngel MulleraatletismeDmitrijs SerjoginsEva AriasFutbolFutbol SalaHoqueiJudoMarc DailosVoleibol


Ontinyent col·labora en la identificació de familiars de persones afusellades pel franquisme i soterrades a foses comuns a Paterna | Valencia Extra\nJorge Rodríguez assistirà aquest dissabte al lliurament als familiars de les restes de dos veïns identificats a la fossa 127 del camp sant d’aquesta localitat\nL’Ajuntament d’Ontinyent està col·laborant en la identificació de familiars de veïns de la ciutat que van ser afusellats pel règim franquista i soterrats en fosses comunes a Paterna. En concret, durant les últimes setmanes des de l’Ajuntament i a petició de les associacions familiars de les fosses 21, 63, 127 i 126 de la ciutat de Paterna s’ha publicat tant a les xarxes socials com als mitjans de comunicació el llistat de les persones desaparegudes d’Ontinyent que consten en aquestes fosses per facilitar les tasques d’identificació.\nEl llistat es pot consultar a les xarxes municipals i qualsevol persona que puga tindre informació pot enviar un correu electrònic a ontinyentmemoria@gmail.com.\nL’alcalde d’Ontinyent, Jorge Rodríguez, i la regidora de Memòria Democràtica, Sayo Gandia, assistiran aquest dissabte a l’acte d’entrega als familiars de les restes d’ontinyentins afusellats durant la repressió franquista identificats als treballs previs fets a la fossa 127 del cementiri de Paterna. La regidora de Memòria Democràtica, Sayo Gandia, destacava la importància de “reparar fets que mai hagueren hagut d’ocórrer i facilitar als familiars tots els tràmits per soterrar a aquestes persones al cementeri d’Ontinyent”.


El Govern demanarà a Seat que torni les ajudes rebudes pel vehicle eficient - Diari de Girona\nEl Govern demanarà a Seat que torni les ajudes rebudes pel vehicle eficient\nVolkswagen diu que en breu presentarà una millora gratuïta que elimini la manipulació de les emissions de gasos\nlas palmas de g.c. | efe/ddg 27.09.2015 | 07:31\nEl ministre Soria, ahir, en un acte a Las Palmas de Gran Canària. Ángel Medina G./efe\nD'altra banda, i arran de l'escàndol provocat per la manipulació de les emissions dels motors dièsel de Volkswagen, prop d'un miler d'usuaris de tot Espanya s'havien unit, en només 24 hores des de la seva posada en marxa, a la plataforma nacional d'afectats pel frau en les emissions contaminants, creada per organització FACUA-Consumidors en Acció. En un comunicat, l'organització va precisar que a les 10.30 hores d'ahir eren 987 els propietaris d'automòbils Volkswagen, Audi, Skoda i Seat amb motors dièsel que s'havien unit ja a la plataforma de #afectadosVolkswagen, hashtag amb el qual es dóna a conèixer a les xarxes socials i a través de la pàgina web FACUA.org/volkswagen.\nFACUA assessora sobre els seus drets als propietaris de vehicles que podrien estar afectats pel frau i l'equip jurídic de l'associació estudia les accions que durà a terme davant de les irregularitats comeses per la companyia, a l'espera de conèixer quin tipus de reparació pretén dur a terme per complir la legislació europea en matèria d'emissions de gasos tòxics.\nFACUA va advertir als conductors afectats que és possible que Volkswagen faci una trucada de revisió amb l'objectiu d'efectuar en els seus tallers les modificacions tècniques necessàries per reduir els nivells de contaminació dels seus vehicles, de manera que compleixin els límits establerts en la legislació europea. Aquestes actuacions no haurien de suposar cap cost per als usuaris ni implicar cap pèrdua de qualitat en les prestacions dels automòbils.\nSi les reparacions provoquessin que els vehicles reduïssin de forma substancial la seva potència o augmentessin considerablement el consum, els usuaris podrien exigir una indemnització al no complir les característiques oferides quan van ser adquirits. La indemnització, que pot anar des de l'abonament d'una quantitat pels perjudicis causats a la devolució de l'import de l'automòbil segons proporcionalitat amb la seva antiguitat o la seva substitució per un de nou.\nVolkswagen assumeix el cost\nEn aquest sentit, Volkswagen va anunciar ahir que presentarà en breu una millora gratuïta que elimini la manipulació de les emissions de gasos contaminants facilitada per un programa informàtic que va instal·lar en onze milions de vehicles. Un portaveu de la companyia va recalcar a Wolfsburg, on hi ha la seu central del grup, que l'adopció d'aquesta millora no costarà res a els propietaris dels automòbils afectats: "Els costos (del canvi) són enormes, però, com és totalment comprensible, no els assumiran els clients". En les properes setmanes el major fabricant de vehicles del món estarà en disposició d'establir un calendari per incorporar aquest "pedaç" als onze milions de vehicles que ha identificat com a portadors del programari que manipula les emissions de gasos contaminants.\nLa companyia considera que a partir de la setmana que ve els concessionaris seran capaços de comunicar als clients les dates concretes per a la revisió. Volkswagen està en contacte amb les autoritats de tots els països on s'han venut vehicles manipulats, va afegir el portaveu.


Grup Efebé hem participat a la fira de Fundació Trams | Grup Efebé\nAhir dijous 7 d’abril vam participar en la Fira de Fundació Trams, un esdeveniment per donar a conèixer les entitats col·laboradores de la fundació.\nL’any passat es va celebrar una fira virtual, donades les circumstàncies generades per la Covid-19. La situació no acompanyava a un retrobament presencial, per això, vam participar-hi a través d’una plataforma virtual molt interessant.\nLa fira va tenir lloc al centre Fundació Llor, una escola situada a Sant Boi de Llobregat. De fet, l’any 2020 Grup Efebé vam fer un projecte de condicionament acústic al pati d’aquest centre. Vam col·locar panells fonoabsorbents per reduir la reverberació acústica que es genera als patis a les hores de més trànsit dels alumnes, esbarjo i migdies. A més, vam utilitzar els colors corporatius de l’escola, que vam combinar entre els diferents panells que pengen del sostre.\nQuè és Fundació Trams?\nFundació Trams aposta per donar a conèixer les activitats dels centres educatius que conformen la xarxa d’escoles de la fundació. Proposen i promouen iniciatives, projectes i exemples d’innovació arreu del món. Compten amb una xarxa d’escoles internacionals implicades en el projecte col·laboratiu que segueix Trams.\nA més, la fundació participa amb diferents entitats educatives i organitzacions innovadores per tal d’enriquir les diferents accions d’intercanvi pedagògic. Les entitats que col·laborem amb Trams oferim serveis de valor afegit als centres educatius cap a una extensió global de la innovació, cada empresa des del seu sector.\nEn què ha consistit la fira de Fundació Trams?\nLa jornada va començar a les 10.30 h amb l’arribada de les persones representants de les escoles col·laboradores de Trams. L’equip de Grup Efebé present estava format per la Iris Parés i la Marta del Río, Project Managers de l’empresa, i la Júlia Terrés, Responsable de Comunicació.\nDocents assistents que provenien de les escoles col·laboradores i alguns alumnes del centre a la seva hora d’esbarjo van mostrar molt interès pels nostres projectes. “M’encantaria anar al “cole” si fos com aquests”, deien algunes noies de Batxillerat del centre, mentre analitzaven imatges de projectes Efebé acabats.\nVam presentar els Espais Fluids d’Aprenentatge (Espais FluAp) a tots els assistents que s’acostaven al nostre estand. Espais de debat, col·laboració, reflexió, recerca, experimentació i creativitat són els sis espais FluAp. Un concepte holístic sobre els entorns escolars, que considerem que estan tots interconnectats, donat que han de donar resposta a les necessitats dels alumnes.\nA més, també vam portar catàlegs i equipament de mostra del mobiliari FluAp, de disseny i fabricació pròpia. Els Cubs a mida Avet, per exemple, es converteixen en grades modulars i van cridar l’atenció de molts assistents que s’acostaven preguntant-nos per ells.\nHa estat un plaer formar part de nou d’aquesta fira de Fundació Trams.